open-index/open-wikipedia-markdown huggingface dataset:
Lilly

**Lilly** er et kvinnenavn med opprinnelse i det latinske ordet *lilium* som betyr «lilje».

## Utbredelse
*Lilly* er et vanlig navn i Sverige. Varianten *Lili* har på begynnelsen av 2000-tallet vært et populært navn på jentebarn født i Ungarn. *Lilly* var vanlig i Norge fra 1890- til 1940-årene og hadde en popularitetstopp med 0,9 % i 1917. Navnet ble igjen populært fra 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Lilly Bølviken (1914–), norsk jurist og Norges første kvinnelige høyesterettsdommer
* Lilly Jakobson (1926–), svensk forfatter
* Lilly Andrassy Christiansen (1965–), norsk bildekunstner

### Lilly som etternavn
* John C. Lilly (1915–2001), amerikansk lege, psykoanalytiker og skribent
* Evangeline Lilly (1979–), kanadisk skuespillerinne og modell

### Oppdiktede personer
* Lilly Potter, fiktiv figur i Harry Potter-bøkene

## Annen bruk av navnet
* Eli Lilly and Company, amerikansk farmasiselskap

## Referanser


## Eksterne lenker
*
Ålesund sjukehus

**Ålesund sjukehus**  holder til i en bygning som ligger på Åse i Ålesund kommune, 9 km øst for Ålesund sentrum. Sykehuset er organisert under helseforetaket Helse Midt-Norge. Bygget ble åpnet i 1971. Sykehuset ble kalt Fylkessjukehuset i Ålesund, og fra 1991 Sentralsykehuset i Møre og Romsdal.

Før det nåværende sykehuset ble bygget på 1970-tallet, var Ålesund sjukehus i en eldre bygning i sentrum av Ålesund. Det såkalte gamlesykehuset holdt til i Borgundvegen 43 i to bygg reist i 1894 og 1905. Dette ble tatt ut av bruk som sykehus i 1971 og revet 1983.

Sykehuset tilbyr diagnostikk, behandling, rehabilitering og pleie for pasientene på Sunnmøre i Møre og Romsdal. I tillegg har sykehuset en rekke fylkesdekkende funksjoner.

Kjernevirksomheten til Ålesund sjukehus er pasientbehandling.

## Avdelinger
Ålesund sjukehus har følgende avdelinger:
*Anestesi
*Patologi
*Barn (pediatri)
*Distriktspsykiatrisk
*Fysikalsk med. og rehab.
*Hud (dermatologi)
*Kirurgisk
*Kreft
*Laboratorium
*Medisinsk
*Nevrologisk
*Operasjon
*Psykiatrisk
*Psykiatrisk helsevern for barn og unge
*Radiologisk
*Revmatologisk
*Kvinneklinikk

## Referanser
En rå oljevirkelighet

***En rå oljevirkelighet*** (originaltittel: *A Crude Awakening: The Oil Crash*) er en engelskspråklig sveitsisk dokumentarfilm fra 2006 som omhandler oljealderens slutt (Peak oil) og hvilke konsekvenser dette vil kunne medføre for verdens nasjoner. Regi er ved Basil Gelpke, Ray McCormack og Reto Caduff. Filmen ble produsert av Telepool GmbH.

## Om filmen
Dokumentaren åpner med setningen: *Oil is our God, I don't care if someone say they worship Jesus, Aallah og Buddah, they're actually worship petroleum*. Hovedbudskapet er påstanden om at jorden snart vil gå tom for olje og at man ikke nødvendigvis behøver å være medlem av en sammensvergelse for å se en forbindelse mellom USAs interesser i Vest-Asia.

Filmen spør blant annet om hva som skjer når denne livsviktige ressursen tar slutt? Dokumentaren forespeiler dyptgripende forandringer med den knappheten på olje som vil inntre bare i løpet av de neste 20 årene. 

Verdens fremste eksperter på oljespørsmål gir i dokumentaren sitt syn på saken, blant dem Statoils konsulent Colin Campbell. Den kjente oljegeologen står bak studiene «*The Coming Oil Crisis*» og «*The End of Cheap Oil*». I likhet med Robert E. Ebel, leder av senter for strategiske og internasjonale studier (CSIS) i Washington D.C., og Luis E. Giusti, direktør for Royal Dutch Shell, hevder Campbell det klart at bunnen av oljetønna snart kan være nådd.

I filmen sveipes det innom en rekke steder med tilknytning verdens oljeproduksjon – blant dem Texas, Kuwait, Caracas, California og Baku.

## Utmerkelser
Filmen har vunnet flere priser, både i Europa og USA.

## Referanser


## Eksterne lenker
*
The Notting Hillbillies

**The Notting Hillbillies** er ei britisk countryrockgruppe som ble etablert av gitaristen Mark Knopfler fra Dire Straits sammen med musikervennene Brendan Croker, Steve Phillips og Guy Fletcher. Gruppa, som nærmest må kunne kalles et hobbyprosjekt, har bare gitt ut ett album; «Missing... Presumed Having a Good Time», som kom ut på Warner Bros. Records den 22. februar i 1990.

Selv om gruppa ikke er formelt oppløst har den liten aktivitet. Medlemmene kommer imidlertid sammen en gang i blant for veldedige formål. I 1997 deltok blant annet gruppa i elleve show rundt om i Storbritannia.

## Medlemmer
* Mark Knopfler: gitar, sang
* Guy Fletcher: keyboard
* Steve Phillips: gitar
* Brendan Croker: gitar, sang

## Gjester
* Ed Bicknell: trommer – ble erstattet av Danny Cummings under de fire showene i 2002.
* Marcus Cliff: bass
* Chris White: saksofon
* Paul Franklin: steelgitar (studioalbum og 1990-turen) 

## Eksterne lenker
*
Militær dykking

**Militær dykking** er dykking i sjøforsvaret med SKUBA luft, rebreather og slangedykkerutstyr. 

Utdannelse skjer ved Dykker og froskemannskolen (**DFS**) som er lokalisert på Haakonsvern orlogsstasjon utenfor Bergen. Det utdannes flere kategorier av dykkere blant annet skipsdykkere, minedykkere og slangedykkere. I Sjøheimevernet (nå nedlagt) var dykking en del av innsatsstyrken.

## Eksterne lenker
* Minedykkerkommandoen
* Dykker- og froskemannskolen
Missing… Presumed Having a Good Time

***Missing... Presumed Having a Good Time*** er et studioalbum utgitt av countrygruppa The Notting Hillbillies på Columbia Records den 22. februar i 1990.

## Sporliste

# «Railroad Worksong» – 5:29  (Traditional)
# «Bewildered » – 2:37  (Whitcup/Powell)
# «Your Own Sweet Way» – 4:32  (Knopfler, Mark)
# «Run Me Down» – 2:25  (Traditional)
# «One Way Gal» – 3:10  (Traditional)
# «Blues Stay Away from Me» – 3:50  (Delmore, Alton/Delmore, R./Raney, Wayne/Glover, Henry)
# «Will You Miss Me» – 3:52  (Phillips, Steve)
# «Please Baby» – 3:50  (Traditional)
# «Weapon of Prayer» – 3:10  (Louvin, I./Louvin, C.)
# «That's Where I Belong» – 2:51  (Croker, Brendan)
# «Feel Like Going Home» – 4:52  (Rich, Charlie)

## Medvirkende
* Mark Knopfler: gitar, sang
* Guy Fletcher: keyboard
* Steve Phillips: gitar
* Brendan Croker: gitar, sang
* Paul Franklin: steelgitar 
* Marcus Cliff – bass

## Eksterne lenker
* 
*
Pentonville

**Pentonville** er et underprivilegert område i distriktet Islington i sentrale London, beliggende mellom Kings Cross og Angel. Det består av området langs Pentonville Road. Stedet er kjent som John Stuart Mills fødested, og som stedet hvor man finner Pentonville fengsel. 

Pentonville utviklet seg i den nordvestlige enden av det gamle sognet Clerkenwell ved New Road, som det tidligere tilhørte, men i 1899 ble det innlemmet i Finsbury. I 1965 ble det en del av Islington. Storbritannias eldste ringvei, New Road, ble ført tvers over landet vest for Islington i 1756. De muligheter for utvikling og bebyggelse ble grepet av kaptein Henry Penton, parlamentsmedlem for  Winchester, som la ut det som har blitt kalt for Londons første planlagt forstad i de siste årene av århundret, og fullført rundt 1820. Området har således fått navn etter Henry Penton. Den palladianske kirken St. James ble reist i 1787 og ombygd i 1990 til leiligheter og kontorer.

Pentonville er *ikke* lokaliseringen av Pentonville fengsel, som isteden er lokalisert ved Caledonian Road, en distanse unna nord i Barnsbury.

## Referanser


## Litteratur
* Duncan, Robert Stephen (2000): *Peerless Priceless Pentonville: 160 Years of History of Pentonville*, RS Duncan
Hildbjørg

**Hildebjørg** og **Hildbjørg** er kvinnenavn med norrøn opprinnelse. De er dannet av navnedelene *hildr* som betyr «strid» eller «kamp» og *bjorg* som betyr «vern».

Hildebjørg brukes også som etternavn.

## Utbredelse
Hildebjørg og Hildbjørg er et svært lite utbredte navn.

Tabellen nedenfor gir en detaljert oversikt over populariteten til navnet Hildebjørg i noen av de landene hvor statistikk er tilgjengelig.

## Referanser


## Eksterne lenker
*
Godt begynt

***Godt begynt*** er et norsk forbruker- og oppussingsprogram med Jan Erik Messmann som gikk på TV 2  1997. Programmet prøvde å gi inspirasjon til hva man kunne gjøre med boligen. Tretten familier og et borettslag ble valgt som «oppussingobjekt» i serien.

## Referanser
TVert imot

***TVert imot*** var et norsk direktesendt debattprogram med Anders Høglund som gikk på TV3 i 1996. Programmet var bygd etter samme lest som radioprogrammet *Åpen linje* som Høglund hadde ledet på P4 siden 1993. Programmet gikk på onsdager den første tiden, men ble etter noen uker flyttet til torsdager og sendt på et senere tidspunkt. Programmet ble nedlagt i april 1996, men ble videreført på radioens P4 under samme tittel.

Det første tema som ble diskutert var røykeloven, og debattantene i dette stridstemaet var overlege Carl Ditlef Jacobsen, Lise-Mette Anderssen fra tobakksskaderådet, professor og FRP-politiker Fridtjof Frank Gundersen og Tor Petter Krosby, leder i Røykeringen.

## Referanser
Stephen Appiah

**Stephen Appiah** (født 24. desember 1980) er en ghanesisk fotballspiller som for tiden spiller for den italienske klubben Cesena. Han er kaptein for Ghanas herrelandslag i fotball. Appiah imponerte i VM 2006 hvor han scoret ett mål. Han har tidligere spilt for Hearts of Oak, Udinese, Parma, Brescia (lån), Juventus og Fenerbahçe.

## Klubbkarriere
Han ble født i Accra, og startet sin tidlige karriere i den lokale klubben Hearts of Oak i 1995, da han var 15 år. I 1997 flyttet den ivrige midtbanespilleren til Italia for å spille for den Italienske Serie A-klubben Udinese Calcio. Han spilte 3 sesonger for klubben, og han forandret seg fra å være en spiss til å bli en midtbanespiller. I februar 1998 fikk han sitt store gjennombrudd i kampen mot US Lecce.

## Referanser


## Eksterne lenker
*
I solkorsets tegn

***I solkorsets tegn*** er en norsk dokumentarserie i fire deler som gikk på NRK i 1981. Serien tok for seg Nasjonal Samlings rolle under den tyske okkupasjonen av Norge. Ide og opplegg var ved Haagen Ringnes. 

Den ble sendt i reprise i 1988.

## Reaksjoner på serien
Serien ble regnet som kontroversiell. Spesielt siden Quislings tilhengere fikk stå fram og uten avbrudd gi sin oppfatning av virkeligheten, uten å møte motparten direkte. Men nettopp dette var Haagen Ringnes' programidé - at de for én gangs skyld skulle få gi sin versjon. Sentralt i programmene sto også landssvikoppgjøret (av NS-folk kalt  rettsoppgjøret etter krigen ), og flere av de som ble intervjuet hevdet at både juristenes og historiens dom i etterkant har vært for streng og vond å bære.

Reaksjonene, både fra motstandsfolk og mange venstreradikale, var jevnt over negative. At de landssvikdømte fikk tale uten avbrudd, ble den gang regnet som noe nær en skandale. Avisene hadde overskrifter som «Sannheten snudd på hodet», «Skal NRK rettferdiggjøre de norske nazister?» og «Krav om ny serie». Pressen brakte sinte leserinnlegg og laget reportasjeserier fra krigens dager for å korrigere de inntrykk serien hadde gitt. De fleste i kringkastingsrådets programutvalg for fjernsyn hadde også sterke innvendinger mot serien slik den ble.

I etterkant av serien gav Ringnes ut boka *I skyggen av solkorset: Notater fra en fjernsynsserie* (1981). I 2004 ble det skrevet en hovedfagsoppgave om serien og de reaksjonene den skapte.

## Se også
*Solkors

## Referanser
Kontrollkomité

En **kontrollkomité** har som oppgave å tolke en organisasjons lover eller vedtekter ved uenigheter i organisasjonens lovgivende organ (f.eks. generalforsamling) eller utøvende organ (f.eks. styre). Mange organisasjoner har nedfelt i sine vedtekter at kontrollkomitéen kan overprøves ved majoritet. Det er vanlig at denne overprøvingen må skje med mer enn simpelt flertall for å hindre at organisasjonens vedtekter kan settes til side for å kunne oppnå tvilsomme vedtak.

Kontrollkomitéens medlemmer velges vanligvis av generalforsamlingen, og må forholde seg nøytrale i saker som skal behandles av organene de kontrollerer.
Kvalifisert flertall

**Kvalifisert flertall** oppnås i en forsamling dersom en på forhånd tallfestet majoritet i en forsamling stemmer for noe. Det kvalifiserte flertallet er ofte ⅔ hvis ikke annet er spesifisert, men kan også være ¾ eller 9/10. Dersom det nødvendige flertallet bare er mer enn 50 % av de avgitte stemmene kalles dette alminnelig flertall.

I aksjeloven § 5-19 er kvalifisert flertall minst 90 % av aksjekapital som er representert på generalforsamlingen. Grunnlovsendringer i Norge krever kvalifisert flertall på ⅔, og ved suverenitetsavståelse kreves ¾ flertall samt at ⅔ av stortingsrepresentantene er til stede.

Begrepet kvalifisert flertall kan brukes om alle krav til en majoritet som er mer vidtgående enn kravet til alminnelig flertall. Ved folkeavstemninger i Sveits er det eksempelvis krav om at det skal være et flertall for en sak i hele befolkningen samtidig med at det kreves at det også er flertall for saken i et flertall av landets kantoner. Slik kan det også være i organisasjoner. Det kan da være krav om flertall i blant de avgitte stemmer i en uravstemning, samtidig som det kreves flertall for saken i et flertall av organisasjonsleddene. I Hellas velges presidenten med kvalifisert flertall av nasjonalforsamlingen.

Kvalifisert flertall kreves gjerne i saker som er av stor betydning for en organisasjon, eksempelvis endringer i vedtekter og forretningsorden, eller utvidelse eller nedleggelse av en organisasjon. Avholdende eller blanke stemmer telles normalt ikke, hvis ikke annet er angitt i organisasjonens vedtekter.

## Referanser
Simpelt flertall

**Simpelt flertall** eller **enkelt flertall** vil si at et forslag har fått flest stemmer, men ikke mer enn halvparten av stemmene. Simpelt flertall kan bare forekomme der det stemmes over tre eller flere forslag til kandidater eller vedtak.

## Bruk
Simpelt flertall brukes når en voterer over tre eller flere alternativer, der en lar saken bli avgjort av det forslag som får flest stemmer, uten å gjennomføre flere voteringsrunder der de som har stemt på forslag som har falt får anledning til å stemme subsidiært. Storbritannia velger kandidater til underhuset ved flertallsvalg i enmannskretser ved hjelp av simpelt flertall.

På engelsk kalles valgordninger som bruker simpelt flertall for *first past the post*. I USAs senat er sammensetningen normalt slik at forslag som går igjennom i praksis alltid får alminnelig flertall (>50 %). Samtidig må senatet ha 60 % tilslutningfor å få en sak opp til votering, så avstemninger må oppnå enten «simple majority» eller 60 %, og kan skape et inntrykk av at simpelt flertall er 51%.

## Fordeler og ulemper
Valg med simpelt flertall er enkelt både å administrere og å telle opp ettersom det bare trengs en valgomgang. Dersom man stemmer over flere alternativer samtidig kan simpelt flertall føre til at alternativer med støtte fra en liten samlet gruppe kan vinne dersom flertallet er splittet.

Simpelt flertall i enmannekretser er lite proporsjonal som valgordning, og i 1983 fikk det liberale partiet og sosialdemokratene i Storbritannia til sammen 25,4 % av stemmene, men bare 3,5 % av mandatene.

## Referanser
HMS «Barham» (1914)

**HMS «Barham»** var et slagskip i Queen Elizabeth-klassen. Det ble bygget ved John Brown-verftet i Clydebank i Skottland.

Under den første verdenskrig deltok HMS «Barham» med den 5. slagskipskvadron i Jyllandsslaget i 1916. Hun skjøt 337 skudd med 15" kanonene sine. Ett av dem traff den tyske slagkrysseren SMS «Von der Tann» i akterenden og forårsaket at  den tyske slagkrysseren tok inn 600 tonn vann. Selv ble HMS «Barham» truffet seks ganger, blant annet av slagkrysseren SMS «Lützow», og ett av skuddene trengte i gjennom sidepanseret ved «B»-barbetten og satte fyr på et lager med korditt. Etter slaget måtte hun til reparasjon, men var klar igjen 4. juli 1916.

Under den andre verdenskrig deltok hun i flere militære operasjoner. Blant annet Operasjon «Menace» som var et forsøk på å tilintetgjøre den Vichy-franske flåten som lå ved Dakar. Her kom hun blant annet i kamp med det franske slagskipet «Richelieu». Under kampene ble HMS «Barham» truffet av to granater fra kystbatterier. Etter dette ble Operation «Menace» stoppet.

Den 25. november 1941 ble HMS «Barham» truffet av tre torpedoer fra den tyske undervannsbåten «U 331» utenfor Sollum. Etter kort tid tippet hun til den ene siden, før et ammunisjonslager eksploderte, som gjorde at hun hurtig sank.

## Kilder

*
Serk

**Serk** er et langt, løsthengende underplagg til å trekke over hodet og oftest utstyrt med ermer. Plagget likner på ei vid, sid skjorte eller en kjortel. Ordet blir brukt både om underkjoler som kvinner brukte i middelalderen og seinere, om nattskjorter for kvinner og menn og om annet undertøy fra gamle dager som er formet som trøyer og kjoler. I dag brukes ordet også om underkjoler eller skjorter til en bunad, ofte båret under et livstykke.

## Historikk og varianter
### Betegnelse
«Serk» ble skrevet *serkr* på norrønt og *sierc* på gammelengelsk. Ordet kan være lånt fra romansk og er kanskje avledet av de latinske ordene *siericum* og *serica* som betyr «(plagg av) silke».

Betegnelsen blir oftest brukt om historiske hverdagsplagg, først og fremst undertøy og nattøy i vikingtida, middelalderen og framover til tidlig på 1900-tallet. Utenpå serken har en tidvis båret en kortere overkjortel som ble kalt blæja. I fransk overklassemote kom en lengre, trang variant av ytterplagget som ble kalt bliaud.

På dansk og i eldre norsk har *særk* dessuten blant annet betegnet «skjorteliknende kledningsstykke for menn (eller begge kjønn)», «likskjorte» og «hvit lerretskjortel brukt i gudstjeneste» (messeserk, korserk og liknende).

Fra begynnelsen av 1800-tallet brukte overklassen det franske ordet *[[chemise]]* (dannet fra latinsk *camisia*, «skjorte»), mens vanlige folk beholdt navnet serk til omkring 1900.

## Annet
*«Serkland» er den gammelnordiske litteraturens betegnelse på sarasenernes land, det vil si de asiatiske og afrikanske landa ved Middelhavet. Navnet kan være dannet av ordet *serkr* fordi sarasenerne gikk kledt i serk, det vil si sid kjortel.
*Det norske uttrykket «sus i serken» betyr «liv, fart i sakene».
* Ordet *serkr* kan også bety omtrent «barm», for eksempel i uttrykket *hafa dreng i serk*, det vil si «ha mot i brystet».
* *[[Sidsel Sidsærk]]* er ei barnebok fra 1903 skrevet av Hans Aanrud. Den handler om ei fattig legdejente i ei norsk bygd.
*Vikingen Halvdan Ragnarsson hadde kallenavnet Hvitserk eller Kvitserk, angivelig fordi han gikk kledd i hvite klær.

## Se også
* Kjole, stakk
* Nattkjole, underkjole
* Nattskjorte, pysjamas
* Morgenkåpe
* Bliaud, trang ytterkjortel båret av kvinner og menn i overklassen i middelalderen
* Trøye, tunika, kittel, kjortel
* Chemise (fra latinsk *camisia*, «skjorte»), fransk og engelsk betegnelse for dameundertrøye

## Referanser


## Eksterne lenker
* 
* Mønster til middelalderserk
* Oppslagsordet «särk» i ''Svenska Akademins ordbok''
United States Soccer Federation

**United States Soccer Federation** (også kjent som **U.S. Soccer** eller kun **USSF**) styrer og kontrollerer organisert fotball i USA. Hovedkontoret ligger i Chicago.

USSF er medlem av FIFA. Organisasjonen er ansvarlig for fotball både for amatører og profesjonelle, og har også kontrollen over landslagene for herrer, damer og funksjonshemmede.

## Eksterne lenker
*
The Fray

**The Fray** er et amerikansk band fra Denver, Colorado. De ble dannet i 2002 av skolekameratene Isaac Slade og Joe King. I 2005 kom debutalbumet *[[How to Save a Life]]* som ble en stor hit. Singelen med samme navn er kanskje den mest kjente fra albumet.

## Eksterne lenker
* 
* 
* 
*
HMS «Malaya» (1915)

**HMS «Malaya»** var et britisk slagskip. Det deltok under første verdenskrig i Jyllandsslaget, her ble hun truffet åtte ganger uten å bli påført særlig store skader.

I andre verdenskrig var hun med på å beskytte transporten av varer i Middelhavet. På et tidspunkt møtte hun på de tyske slagkrysserene «Gneisenau» og «Scharnhorst». De tyske skipene ville ikke ta sjansen på å bli skadet så de trakk seg tilbake.

Den 20. mars 1941 ble hun angrepet av den tyske ubåten U-106. Hun ble kraftig skadet, men mannskapet klarte akkurat å føre henne til land for reparasjoner. Etter de midlertidige reparasjonene ble hun sendt til New York Navy Yard. Etter fire måneder i dokken her, var hun igjen klar til kamp. Etter en vellykket tur over Atlanterhavet ble hun satt inn som beskyttelse for transporter i Middelhavet igjen.

I 1943 ble det bestemt at hun skulle tas ut av drift. I 1948 ble hun solgt til opphugging.

## Kilder
*
Karesuando

**Karesuando** (finsk: *Kaaresuvanto*, meänkieli: *Kaaresuanto*, nordsamisk: *Gárasavvon*) er et tettsted i Kiruna kommune i Norrbottens län i landskapet Lappland i Sverige. Det er Sveriges nordligste tettsted, kirkeby og sogn. I 2010 hadde tettstedet 303 innbyggere.

Byen fikk sin første faste bebyggelse i 1670, da Måns Mårtensson Karesuando, også kalt *Hyvä Maunu Martinpoika*, kjøpte samen Henrik Nilsson Nikkas' jord, fiskevann, utmark og beitemarker. Den første kirken på stedet ble bygd 1816.

Sognepresten, vekkelsespredikanten og botanikeren Lars Levi Læstadius virket i Karesuando fra 1826 til 1849, der han startet den vekkelsen som er kjent som læstadiansmen, oppkalt etter ham. Fra 1828 var han bosatt i Laestadiuspörtet i Karesuando.

Det svenskspråklige navnet Karesuando kan også sikte til tettbebyggelsen i Kaaresuvanto på finsk side av elven, selv om den primært bruker den finske eller samiske navneformen om seg selv. De regnes normalt som to ulike tettsteder, da samme tettsted eller by ikke kan ligge i to ulike land. I Finland har enkelte imidlertid fortsatt den oppfatningen at det er ett tettsted, siden bebyggelsen på begge sider av elven tradisjonelt var finskspråklig, og de begge har navnet Kaaresuvanto på finsk. Ved grunnskolene heller man imidlertid på den finske siden til sør-finske dialekter, mens man på den svenske siden lærer svensk.

E45 passerer begge byer. Finske Kaaresuvanto passeres av E8. Karesuando er det nordlige endepunktet for den svenske Riksväg 99. Broen over elven ble åpnet i 1980.

## Referanser


## Eksterne lenker
*
Alluitsoq

**Alluitsoq** (også kalt *Agdluitsoq* og *Lichtenau*) er en liten bygd i Nanortalik kommune, som er Grønlands sydligste kommune. 

Navnet *Alluitsoq* betyr «som er uten selens pustehull i isen», og det danske navnet *Lichtenau* kommer fra den elven som renner gjennom bygda. 

Bygda har pr 2007 kun seks innbyggere. Den ble etablert som en misjonsstasjon i 1774, og mange av de bygningene som ble satt opp den gang finnes fortsatt, bl.a. presteboligen. Presteboligen ble kjøpt i 1942 av stiftelsen «Gertrud Rask Minde», og ble brukt til barnehjem fram til ca. 1980. 

I 2007 innvilget Finansutvalget i Landstinget 2,8 millioner til å bygge ny anløpsbro med tilhørende infrastruktur, bl.a. et nytt vannverk. Dette er nødvendig for å kunne renovere verneverdige bygninger her, som er et nødvendig steg for å etablere turistfasiliteter her. Renoveringen blir etablert som et lærlingeprosjekt. Målet er å etablere et kultur-, utdannings- og konferansesenter her. Det danske fondet Realdania står som investor i dette prosjektet. 

## Referanser


## Eksterne lenker
* Historiske bilder fra Alluitsoq
Mjällby AIF

**Mjällby AIF** (**Mjällby Allmänna Idrottsförening**) er en svensk fotballklubb fra Mjällby. Klubben ble grunnlagt i 1939. 

Klubben vant Allsvenskan 2025, tidligere var beste plassering femteplasser i Allsvenskan 2020 og 2024.

## Allsvenskan 2025

## Spillerstall
Oppdatert 30. november 2024.

### Utlånte spillere

## Referanser


## Eksterne lenker
*
IF Brommapojkarna

**IF Brommapojkarna** er en svensk fotballklubb i Bromma, en bydel i den vestre delen av Stockholm, som spiller i Allsvenskan.

IF Brommapojkarna er den største klubben i hele Europa hva angår antallet aktive lag i alle aldersgrupper. I 2007 var det 247 lag og 3000 spillere. Klubben er godt kjent for ungdomsakademiet, som har produsert flere av de beste svenske spillerne.

Klubben ble grunnlagt i 1942 og rykket opp til Allsvenskan for første gang i 2006 etter å ha slått BK Häcken i kvalifiseringskamper. Brommapojkarna rykket opp til Superettan fra 2022-sesongen, og kom på 1. -plass allerede første sesongen.  I 2023-sesongen vil de følgelig spille i Sveriges høyeste divisjon Allsvenskan 2023.

## Allsvenskan 2025

## Spillerstall
Oppdatert 27. november 2024.

### Utlånte spillere

## Referanser


## Eksterne lenker
*
Mjällby

**Mjällby** er et tettsted i Sölvesborg kommune i Blekinge län i det sørlige Sverige. I 2010 hadde tettstedet  innbyggere.
 
I Mjällby snakker man den meget spesielle dialekten listerländska. Dialekten har navn etter den halvøya Mjällby ligger på, Listerlandet. Den tradisjonelle næringen er fiske. Her ligger blant annet firmaet Valeo Engine Cooling som produserer varmevekslere. Fra Mjällby kommer også fotbalklubben Mjällby AIF.

### Befolkningsutvikling

## Kjente personer fra Mjällby
*Jonas Albin Engeström, professor
*Lars Hörmander, matematiker
*Sanfrid Neander-Nilsson, arkeolog, forfatter, avismann
*Christian «Chippen» Wilhelmsson, fotballspiller

## Referanser
Idrettslaget Stjørdals-Blink

**Idrettslaget Stjørdals-Blink** er et idrettslag på Stjørdalshalsen i Stjørdal kommune i Trøndelag.

Idrettslaget ble stiftet i 1956 ved sammenslutningen av Stjørdal idrettslag (tidligere Stjørdal arbeideridrettslag) og Idrettslaget Blink.

## Historie
Idrettslaget Stjørdalsguten gikk i 1957 også inn i Stjørdals-Blink. I 1959 vedtok Stjørdal skilag å gå inn i Stjørdals-Blink.

Stjørdals-Blink har avdelinger for badminton, fotball, håndball, volleyball, friidrett, hurtigløp på skøyter, orientering, skiidrett, sykkel, svømming og turn.

Stjørdals-Blink er tilknyttet Trøndelag idrettskrets og Norges Idrettsforbund.

## Fotball
Fotballaget hadde Øverlands Minde som hjemmebane fra 1958. Nye Blinkbanen ble åpnet i 2012 og ble benyttet frem til M.U.S Stadion Sandskogan sto ferdig til seriestart i 2020.

Herrelaget i fotball rykket opp til Obos-ligaen etter seieren i 2. divisjon i 2019. Klubben har tidligere vært i 1. divisjon, men rykket ned til 2. divisjon i 1994. Fra  2022 er Snorre Lillebo hovedtrener.

## Tabellen

### Spillerstall
Oppdatert 4. april 2024.

#### Utlånte spillere

### Støtteapparat

## Hurtigløp på skøyter
Laget var arrangør av sprint-NM på skøyter 1982 for damer og herrer, som gikk på Øverlands Minde.

## Referanser


## Litteratur
*
*

## Eksterne lenker
* 
* 
* Stjørdals-Blink Fotball
Medmenneske (TV-serie)

***Medmenneske*** var en norsk dramaserie som ble sendt på NRK fjernsynet i 1981. Regissør var Arild Brinchmann. Han dramatiserte Olav Duuns roman, *[[Medmenneske]]*, som ble utgitt i 1929.

Det meste av handlingen ble innspilt i Namdalen. Gården som i tv-serien forestilte romanens «Stavsund» var Frøvarp på Elvalandet i Namsos kommune.

## I rollene
*Astrid Sommer  - *Gammelfaster «Kvitugla»*
*Espen Skjønberg  - *Didrik Dale*
*Britt Langlie - *Ragnhild* 
*Ståle Bjørnhaug - *Håkon* 
*Grete Nordrå - *Tale* 
*Kaare Kroppan - *Morten* 
*Merete Moen - *Lea* 
*Kirsten Hofseth - *Indianna* 
*Per Jansen - *Paul* 
*Ola B. Johannessen - *Karl-Albert* 
*Inger Rosset - *Beate*

## Referanser


## Eksterne lenker
*Serien på NRK Nett-TV
*
Bølefjorden (Flatanger)

**Bølefjorden** er en 7 kilometer lang fjord i Flatanger kommune i Trøndelag. Fjorden har innløp mellom Rugholmen i vest og Småværholman i øst og strekker seg syv kilometer sørøstover til fjordbotnen ved Bøle.

Det er gjort arkeologiske funn som kan dateres tilbake til eldre steinalder flere steder rundt fjorden, blant annet på Uransbrekka, Vikan, Bøle, Bølestrand og Bøleseter. Dette området er det eneste i Flatanger med spor etter sammenhengende bosetning fra eldre til yngre steinalder. Det har også vært bosetning i området i nyere tid, og gården Bøle nevnes første gang i skriftlige kilder i 1559.

## Referanser
Broder Dolcino

**Broder Dolcino** (født ca. 1250, død 1307) var en italiensk predikant som ble brent på bålet. Han beskrives ofte som en kjetter, inspirert av fransiskanske idéer.

Dolcino vokste opp som en oppvakt gutt, relativt kort og med et godt temperament. En dag anklaget en prest et familiemedlem for å ha stjålet penger, denne igjen anklaget Dolcino for å ha gjort det og ville torturere ham for å få en tilståelse. Dette ville ikke presten være med på, likevel flyktet Dolcino til Trento. Der ble han med i sekten apostelbrødrene, og ble forelsket i et annet medlem, Margherita di Trento. De to holdt sammen til slutten.

Dolcino ble i 1300 leder for apostelbrødrene, bevegelsen utviklet seg til de såkalte *dulcianerne*. Som en reaksjon på at de ble angrepet av katolske styrker, begynte de å plyndre landsbyer og drepe dem som var mot dem. Det ble satt igang et korstog mot dem, og det hele endte i fjellene ved Sesiadalen og i Biellaområdet i Piemonte den 23. mars 1307, da festningen deres på fjellet Rubello ble inntatt.

I 1907 reiste radikale arbeidere et monument over ham der den siste kampen hadde funnet sted. Det ble skutt i stykker av fascistene i 1927.

Han er omtalt i Dantes Den guddommelige komedie og er mye omtalt i Umberto Ecos roman ''Rosens navn''.

## Referanser
.nyc

**.nyc** er et foreslått toppnivådomene for New York City. Det første konseptuelle vedtaket på bynivå om toppnivådomenet .nyc ble gjort i 2001 (av Queens Community Board 3), men en offisiell søknad til ICANN er ennå ikke sendt.

Hovedmålene til *.nyc* er å forbedre turisme og markedsføring av lokale forretninger mot besøkende, og også oppmuntre til en fellesskapsfølelse blant byens innbyggere. Når det blir lansert vil et nettregister og en søkemotor bli opprettet spesifikt for det nye toppnivådomenet.

En søknad vil bli fremlagt for ICANN's møte på Puerto Rico 28. juni 2007, mens godkjenningsprosessen kan vare ut mars 2008 før en avgjørelse blir fattet.

## Se også
* .la – TLD for Laos, men markedsført som TLD for Los Angeles

## Eksterne lenker
* 
* Campaign for .NYC official site
* Queens Community Board 3's original proposal "Internet Empowerment Resolution"
Hjemme hos oss

***Hjemme hos oss*** var en norsk familierelatert komiserie som gikk på NRK Fjernsynet i 1979 og 1980. Serien handlet om familien Hegglund, som bestod av faren Oddbjørn (Henki Kolstad), moren Liv (Ingerid Vardund, datteren Sissel (Linn Stokke) og sønnen Lillebjørn (Kim Haugen). Naboen Magne ble spilt av Arne Lie og hans kone Gudrun ble spilt av Hilde Brenni. *Hjemme hos oss* var basert på den britiske komiserien *[[Bless This House]]*, som gikk på ITV fra 1971 til 1976. Serien var bearbeidet til norske forhold av produsent Bob Williams i nærkontakt med skuespillerne.

Seriens vignett besto av en gammel ragtimelåt av Scott Joplin kalt «Peacherine Rag».

Serien gikk i to sesonger, høsten 1979 og høsten 1980. Sendestarten var 8. september 1979.

## Mottakelse
Serien ble meget godt mottatt av publikum. NRK hadde opprinnelig bare tenkt å lage fem episoder, men etter flere oppfordringer fra publikum bestemte de seg lage fire nye episoder sommeren 1980.

Serien ble sendt i reprise i desember 1992, og sommeren 1997, sistnevnte reprise til meget gode seertall.

## Episoder
**Sesong 1**
*"Gode naboer" (8.9.79)
*"Husker du ikke?" (15.9.79)
*"Dypfryseren" (22.9.79)
*"Aldri på en søndag" (29.9.79)
*"Husbukken" (6.10.79)

**Sesong 2**
*«Fisk på hjernen» (18.10.1980)
*«Fetteren fra Chicago» (25.10.80)
*«En spesiell dag» (1.11.1980)
*«Musical, mas og maling» (8.11.80)

## Annet
I 1980 ga ukebladet Hjemmet ut en musikkassett under tittelen "Sommerkabaret: Hjemmet hos oss!" Den inneholdt 12 populære melodier i coverversjoner og skjetsjer med skuespillerne fra TV-serien. Alle sketsjene som også var skrevet av Tore Ryen hadde tilknytning til faste artikler og serier som gikk i Hjemmet. Kassetten kunne bestilles ved henvendelse til ukebladet.

## Referanser


## Eksterne lenker
*
Knut Anton Mork

**Knut Anton Mork** (født 1946) er en norsk økonom.

## Bakgrunn og virke
Mork ble født på Løkken Verk i Trøndelag og vokste opp på Stange i Innlandet. Han begynte sin utdannelse med siviløkonomstudiet og høyere avdeling ved Norges Handelshøyskole og fullførte den med doktorgraden (PhD) i samfunnsøkonomi ved Massachusetts Institute of Technology (MIT) i 1977. Han har først og fremst forsket på de makroøkonomiske virkningene knyttet til utviklingen av oljeprisen. Mork var i flere år professor og instituttleder ved Handelshøyskolen BI. Fra 1996 til 2015 var Mork sjeføkonom i Handelsbanken.

Mork har forfattet lærebøker i makroøkonomi på både norsk og engelsk og har publisert sine forskningsresultater i anerkjente internasjonale tidsskrifter som Journal of Political Economy, Quarterly Journal of Economics, Journal of Economic and Business Statistics og The Energy Journal.

Knut Mork er ansatt som professor ved Institutt for samfunnsøkonomi ved NTNU.

## Bibliografi

* *Macroeconomics for managers*, Wadsworth Publishing Company, 1991, ISBN 0-534-13794-6
* *Lecture Notes on Business Cycle Theory*, Bedriftsøkonomens forlag, 1995, ISBN 82-7037-891-7
* *Makroøkonomi*, Cappelen akademisk, 2004, ISBN 8202238560, ISBN 9788202238568.

## Referanser


## Eksterne lenker
* Knut Anton Mork &mdash; *Speaker's corner* i Handelsbanken
Sophiahemmet

**Sophiahemmet** (uttales *sofiahemmet*) er et sykehus med adresse Valhallavägen 91 på Norra Djurgården i Stockholm. Sykehuset er oppkalt etter dronning Sofia.
Wilhelm Steinitz

**Wilhelm Steinitz** (født 17. mai 1836, død 12. august 1900) var en sjakkspiller og den første offisielle verdensmesteren mellom 1886 og 1894. Han kom fra Praha og var av jødisk familie. Senere bosatte han seg i England og endret da navnet sitt fra Wilhelm til William. Mot slutten av livet flyttet han med sin kone til USA.

Han er ansett som en av de første vitenskapelige sjakkteoretikerne med en analytisk tilnærming til sjakkspillet. Litt spøkefullt ble han kalt «en liten mann med store ideer». (Han var kort av vekst.) Hans etterfølger som verdensmester, Emanuel Lasker, sa at han hadde lært mye av Steinitz, og at han slo Steinitz i verdensmestermatch fordi han hadde benyttet Steinitz' egne teorier.

Steinitz' teorier var primært preget av å være posisjonsspill, der man ikke primært søkte etter raske angrep, men å dyrke små fordeler. Han anså sunt forsvarsspill for å være mer effektivt enn angrepsspill.

## Referanser


## Eksterne lenker
* 
* Artikkel Steinitz, Wilhelm fra Nordisk familjebok
Øyvind Riise Jenssen

**Øyvind Riise Jenssen** (født 5. mars 1956) er en norsk lokalpolitiker som var ordfører i Larvik kommune fra 1999 til 2011 for Høyre. Han etterfulgte Senterpartiets Øyvind Hunskaar og fikk Fremskrittspartiets Stig Hatlo som varaordfører. Hatlo ble etterfulgt av Larvikslistas Inger Johanne Gran 2003–2007 og av sin partifelle Knut Anvik fra 2007. Etter 12 år som ordfører ble Jenssen vraket som ordførerkandidat i forbindelse med nominasjonen i Larvik Høyre før kommunestyrevalget i 2011.

I sin periode som ordfører bidro Jenssen aktivt til næringsutvikling i Larvik, blant annet ved å føre forhandlingene for at IKEA skulle etablere seg i kommunen. Han har også bidratt til at ferjeleiet ble flyttet.

Ved valget i 2007 fikk Jenssen nesten 1000 «slenger» fra velgere som ikke stemte Høyre.

Han var dirigent for Stavern mannskor 1991–1999, og eide per 2009 halvparten av aksjene i Vestfold Blomst AS.

## Referanser
Dagda

:*For byen i [[Latvia]], se [[Dagda (by)]]*
**Dagda** (gammelirsk: *In Dagda*, irsk: *An Daghdha*) er en betydningsfull gud i den førkristne irske mytologien. Guden er en del av Tuatha Dé Danann, et mytisk, overnaturlig folk i irsk mytologi. Dagda, er fremstilt som en farsfigur, konge og druide. Han er assosiert med fruktbarhet, jordbruk, mannlighet og styrke, så vel som magi, druidisme og visdom. Han kan kontrollere liv og død, været og avlingene, samt tid og årstider.

## Beskrivelse
Han ble ofte beskrevet som en stor mann eller kjempe med et veldig skjegg og som har på seg en hettekappe. Han eier en magisk stav, klubbe eller kølle (*lorg mór* eller *lorg anfaid*), av dobbelt vesen: den dreper med den ene enden og vekker liv med den andre. Han eier også en gryte (*coire ansic*) som aldri går tom, og en magisk harpe (*uaithne*) som kan kontrollere menns følelser og endre årstidene. En tradisjon plasserte hans bosted i Brú na Bóinne (Newgrange). Andre steder assosiert med eller oppkalt etter ham er blant annet Uisneach, Grianan av Aileach, Lough Neagh og Knock Iveagh. Det ble sagt at Dagda var ektemann eller elsker av krigsgudinnen Morrígan og elvegunninen Boann, assosiert med elven Boyne (*An Bhóinn*). Hans barn var blant annet Óengus, Brigit, Bodb Derg, Cermait, Aed og Midir.

## Navn
Dagdas andre navn er blant annet Eochu eller Eochaid Ollathair («hester, store far»), og Ruad Rofhessa («den mektige / herre med stor kunnskap»). Det er indikasjoner på at Dáire var et annet navn for ham. Døds- og forfedreguden Donn kan opprinnelig ha vært en form for Dagda, og han har også likheter med den senere innhøstingsfiguren Crom Dubh. Flere stammegrupper så Dagda som en stamfar og ble oppkalt etter ham, for eksempel Uí Echach og Dáirine.

Det er åpenbare likheter med den norrøne guden Odin, den galliske guden Sucellos og den romerske guden Dīs Pater, en gud for jordens fruktbarhet og mineralrikdom, men senere assosiert med dødsriket.

## Etymologi
Det gammelirske navnet Dagda antas generelt å stamme fra urkeltiske **Dago-dēwos*, som betyr «den gode guden» eller «den store guden».

## Tekster på norsk
* Fortellingene *[[Étaíns friere]]* og *[[Óengus' drøm]]* er utgitt på norsk i antologien *[[Keltiske myter]]*, 2006.

## Referanser


## Eksterne lenker
* The Dagda, *World History Encyclopedia*
* * The Dagda Leader of the Tuatha de Danaan, *Mythical Ireland* – Live Irish Myths Episode 4
Teatro Potlach

**Teatro Potlach** er et italiensk friteater lokalisert i Fara Sabina. Teatret består av en fast stab skuespillere, teknikere og administrasjon samt studenter tilknyttet på midlertidig basis.

## Historie

Teatro Potlach ble startet i 1976 av Daniela Regnoli og Pino di Buduo, to romere som nettopp hadde studert åtte måneder ved Odin Teatret i Holstebro. De ville selv skape et lignende teater i sitt eget nærområde, og fikk med seg Fara Sabina kommune, som gav dem økonomisk støtte samt leide ut lokaler i et gammelt kloster til dem. Di Buduo fungerte som regissør og Regnoli ble teatrets første skuespiller. 
Deres første forestilling var ren gjøgling i gatene, "Prima parata di strada", men etter hvert fikk de satt opp en ordentlig produksjon: "Le danze dell'albero secco"

I 1991 satte teatret opp "Citta Invisibili" for første gang, produksjonen som har blitt deres merkevare.

## Aktiviteter
Foruten å produsere og spille forestillinger, arrangerer Teatro Potlach flere workshops, både basert på egne krefter og deres kontakter i teaterverden, de har blant annet mye kontakt med den indiske dansegruppen Milon Mela. Daniela Regnoli arrangerer hvert år et opplegg for den lokale småskolen der barna gjennom hele året får prøve ulike former for teatertrening. Daglig trener studentene etter Grotowski – metoden, og også trening med stylter.

## Spillestil og teaterfilosofi
Teatro Potlach er sterkt inspirert av Odin Teatret der grunnleggerne gikk i lære, og kaller seg teaterlaberatorium. Spillestilen er sterkt Grotowski-inspirert, men til forskjell fra denne, bruker de mange flere virkemidler og effekter, spillestilen deres er langt i fra det såkalte "poor theatre", den kan nesten kalles barokk. Fakler, fargede lys, gjøgling, musikk og film som spilles på bakre scenevegg er typisk Potlach, og ikke minst en annen av deres "merkevarer", hvite duker av stoff som brukes til ulike formål. 
Et annet trekk ved teatret er bruken av ulike eksotiske masker og kostymer. Her, som i kontakten med Milon Mela, kommer deres tilknytning til ISTA og teaterantropologi frem. Kort forklart er teaterantropologi forskning etter felles prinsipper i ulike former for fysisk teater og dans.

## Et utvalg produksjoner
*«Le danze dell'albero secco», 1978
*«Pescatora di Perle», 1979, basert på en novelle av Karen Blixen
*«Prima che la festa finisca» (Før festen er over), 1981, basert på Goethes roman om *Vilhelm Meister*
*«Viva la Vita», 2005, basert på  livene til den mexicanske maleren Frida Kahlo og den østerrikske poeten Ingeborg Bachmann

Teatro Potlach sin mest kjente produksjon er utvilsomt den spektakulære «Citta Invisibili», basert på Italo Calvino sin roman «Usynlige byer». Her bygges hele byrom om til en spilleplass, og man kan selv tenke seg at siden ingen byer er like, blir dermed hver forestilling unik, avhengig av byen den spilles i. «Citta Invisibili» er en unik kombinasjon av multimedia, teater og arkitektur, og har, siden den ble oppført første gang i Fara Sabina, blitt satt opp i blant annet Stockholm, Liverpool, Bahia, Roma, Klagenfurt og Berlin.

## Eksterne lenker
* Teatro Potlach
Warrington (Milton Keynes)

**Warrington** er en liten landsby og et verdslig sogn (*[[borough]]*) i Milton Keynes i det seremonielle grevskapet Buckinghamshire, England. Stedet ligger nær Olney, på begge sider av A509. Inntil 1866 var landsbyen en del av sognet Olney. Det er ikke mange som bor her, ved befolkningsberegningen for midten av 2010 var det 32 innbyggere.

## Stedsnavnet
Navnet er av angelsaksisk opprinnelse, og betyr «Wærheards eiendom». I *[[Domesday Book]]* (1086) er stedet nevnt som *Wardintone*.

## Geografi
Warrington må ikke forveksles med Warrington, en by i Cheshire i nordvestlige England. Warrington i Buckinghamshire er den nordligste sognet, og i regionen Sørøst-England. 

## Referanser


## Eksterne lenker

* Kart over sognet, *MKWEB*
Vår Frue kirke (Tromsø)

**Vår Frue domkirke** er den katolske domkirken i Tromsø, og sete for Tromsø katolske stift, det vil si verdens nordligste katolske bispedømme. 

## Bygningen
Den lille trekirken med ca. 150 sitteplasser ble oppført samme år som Tromsø Domkirke, byens lutherske domkirke, nemlig i 1861. Stilen er nygotisk, med tre små takryttere over fasaden og et større klokketårn over koret. Kirken står godt plassert på Erling Bangsunds plass, den øvre delen av torget, og er godt synlig også fra selve Stortorget. Den speiler seg i glassvinduene på Kulturhuset i Tromsø som ligger tvers overfor. Mens eksteriøret har omtrent den samme form som i 1861, har interiøret forandret seg en del gjennom tidene. Interiøret er i dag enkelt og holdt i lyse farger, noe som gjenspeiler ønsket fra avdøde biskop Gerhard Goebel.

## Krig og bybrann
Vinteren 1944-45 var Tromsø domkirke brukt som husly for flyktninger fra Finnmark, og daværende sokneprest Johannes Wember lot derfor Den norske kirke holde gudstjeneste i Vår Frue. Under bybrannen 14. mai 1969, da Arbeiderforeningens hus (der Kulturhuset i Tromsø står nå) brant ned, ble Vår Frue skumlagt for å hindre spredning. Tross vannskader overlevde derfor kirken brannen.

## Menighetshus og bispegård
Nedenfor ligger det katolske menighetshuset, hvor mye av menighetens sosiale liv pågår. Dette var frem til 1967 den katolske skolen i Tromsø. Enda lenger ned, ut mot Stortorget, ligger den katolske bispegården. I denne staselige empiregården fra 1832 overnattet pave Johannes Paul II under sitt besøk i Tromsø i juni 1989. To andre katolske institusjoner befinner seg for øvrig i Tromsø, nemlig St. Elisabethhjemmet, drevet av søstrene i St. Elisabeth-ordenen, og karmelklosteret «Totus Tuus». En katolsk gravlund befinner seg også på Tromsøya, nær Vervarslinga for Nord-Norge.

## En internasjonal menighet
Ifølge statistikk på menighetens hjemmeside var det 1. januar 2006 496 katolikker i prestegjeldet, derav 398 i Tromsø. Disse fordelte seg på hele 45 ulike nasjonaliteter, av disse var nordmennene (190 personer), polakkene (56 personer), filippinerne [45 personer) og rwanderne (41 personer) de mest tallrike. Hele Nord- og Midttroms inngår i Vår Frue menighet. Messene avholdes på norsk, men med jevne mellomrom avholdes det også messe på polsk.

## Eksterne lenker
* Arkitekturguide for Nord-Norge
Fylkesvei 7596

**Fylkesvei 7596** går mellom Båtnesoddan i Flakstadpollen og Nusfjord i Flakstad kommune. Veien krysser Flakstadøya i nord-sør-retning.

Fylkesveien inngår i Nasjonal turistvei Lofoten som en av flere sideveier til europavei 10.

Frem til 2019 hadde veien betegnelsen fylkesvei 807 (Nordland).

## Kommuner og knutepunkter

## Referanser



## Eksterne lenker
* Vegvesenets vegkart 
*
Fylkesvei 7600

**Fylkesvei 7600** går mellom Vikten og Vareid i Flakstad kommune.

Fylkesveien inngår i Nasjonal turistvei Lofoten som en av flere sideveier til europavei 10.

Før 1. januar 2010 hadde veien betegnelsen fylkesvei 811 (Nordland).

## Historie
I eldre tid gikk en gangsti mellom Vareid og Vikten. Dugnadsarbeid for å omgjøre stien til kjørevei begynte i 1929, og skikkelig anleggsarbeid kom i gang et par år etter. Under 2. verdenskrig lå veiarbeidet nede, men i 1946/47 var veien klar for biltrafikk. Etter som trafikken og kravene økte, ble veien til Vikten imidlertid for dårlig, og ny, opprustet vei sto ferdig i 1969.

Rester etter den gamle veien er ennå synlige i lia ovenfor dagens vei, men deler av gamleveien er ødelagt av ras og utgraving av grustak.

## Kommuner og knutepunkter

## Referanser




## Litteratur
* Marit Lund Horseide: Veien Vareide - Vikten (i Inge Strand (red.): *Ferdaveger - Vandringer i Nordland*. Forlaget Press / Nordland fylkeskommune 2001. ISBN 82-7547-093-5 s. 264-271)

## Eksterne lenker
* Vegvesenets vegkart 
* Ole Johansen: Veier og biler i Flakstad  (i Lofotboka -07, s. 103-104)
*
Wolfgang Lüth

**Wolfgang Lüth** (født 13. oktober 1913, død 13. mai 1945) var en tysk baltisk marineoffiser og ubåtkommandør som blir regnet som den nest mest suksessfulle ubåtkommandøren i Kriegsmarine. Han var også den yngste noensinne til å få graden Kapitän zur See. Han mottok Jernkorsets ridderkors med ekeløv.

Lüth vervet seg til Kriegsmarine i 1933, med grad av seekadett. Deretter deltok han på et åtte måneder langt treningsoppdrag på den lette krysseren «Karlsruhe». I 1934 tjenestegjorde han på lettkrysseren «Königsberg». I februar 1937 ble han overført til ubåten U-27. Denne ubåten patruljerte under den spanske borgerkrigen.

Under hele andre verdenskrig tjenestegjorde han på mange forskjellige ubåter med stor suksess. Han senket totalt 43 skip med en vekt på tilsammen 225 712 tonn.

Lüth døde av vennlig ild den 13. mai 1945 og ble den siste som fikk statlig begravelse under det tredje rike. Den nye føreren Karl Dönitz talte ved begravelsen.

## Dekorasjoner
* Jernkorset 1 & 2 klasse.
* Jernkorsets ridderkors med ekeløv sverd og diamanter.
** Ridderkorset (24. oktober 1940).
** Ekeløv (13. november 1942).
** Sverd (15. april 1943).
** Diamanter (9. august 1943).

## Referanser
My Dying Bride

**My Dying Bride** er et doom / death metal-band fra England. Bandet ble startet i juni 1990 av Andrew Craighan (gitar), Aaron Stainthorpe (vokal), Calvin Robertshaw (gitar) og Rick Miah (trommer).

My Dying Bride regnes som en av de første som gjorde sjangeren kjent. Bandet var også en av de første til å spille doom metal med death growl vokal.

## Medlemmer
### Nåværende medlemmer
* Aaron Stainthorpe – Vokal (1990–)
* Hamish Glencross – Gitar (1999–)
* Andrew Craighan – Gitar (1990–)
* Sarah Stanton – Keyboard (2002–)
* Lena Abé – Bass (2007–)
* Dan Mullins – Trommer (2007–)
### Tidligere medlemmer
* Martin Powell – Keyboard, Fiolin (1991–1998) 
* Calvin Robertshaw – Gitar (1990–1999) 
* Bill Law – Trommer (1998–1999)
* Rick Miah – Trommer (1990–1997)
* Shaun Taylor-Steels – Trommer (1998–2006)
* Adrian Jackson – Bass (1991–2007)

### Gjestemusikere
* Yasmin Ahmed – Keyboard (1999–2002)
* John Bennett – Trommer (2005–2007)

## Diskografi

## Eksterne lenker
* 
* 
* 
*